Woza Friday: Liviki Silomlingisi uMthulisi Moyo leDVD Yakhe Yomdlalo Wokulingisa
UMthulisi Moyo odabuka eZimbabwe uhlala kwele South Africa uchasisa ngomdlalo wakhe wokulingisa kamabona kude okuDVD olesihloko esithi "Mahlalela".
JOHANNESBURG — Kuhlandla leWoza Friday kuStudio Seven liviki silomlingisi weZimbabwe ohlala kwele South Africa obuya njalo abe ngumpheki wezemidlalo yabomabona kude uMthulisi Moyo leDVD yakhe yomdlalo wezokulingisa olesihloko esithi "Mahlalela". Lumdlalo olesihloko esithi Mahlalela, ulonda udaba lwensizwa yeZimbabwe uMahlalela owalubhekisa kweleSouth Africa esiyadinga umsebenzi. Kwabanzimake ekufikeni kwakhe esethola ukuthi umfowabo kafuni kuvele ukuthi uzalwa eZimbabwe. Ukuphila amanga lokhu yinto ephica uMlahlalela okumangalisayo, kuze kugcine kuletha ingxabano enkulu phakathi kwakhe lomka mfowabo. UMthulisi, onguye njalo olobe lumdlalo uthi uveza obala impilo ephilwa ngabanengi eMzansi. Iyakhulake impi lapha ekhaya uMahlalela aze acine asethola umsebenzi wokutshayela imota yabagula ngenqondo. Wazonda kakhulu uMahlalela imota yakhe isilungiswe ngogula ngengqondo yena imehlule. Umculi odumileyo kweleSouth Africa uFred Gwala, lanye ngomunye wabalingisi abakulo umdlalo kanti lapha ungumfundisi. UMthulisi uthi kungekudala umdlalo wakhelo ukhangelel ukuthi usuphuma kumabonakude eZimbabwe. Uphetha lumdlalo uMahlalela esehlala loFreddy Manjalima odume ngelithi Kapfupi. Ibanzimake inkulumo ukaPfupi esephelelwe yisiNdebele, kanti lomkakhe etshaya phansi ngentonga ethi kaphume aphele uMahlalela.